Edu Zelaieta

Eduardo Zelaieta Anta (Gasteiz, Araba, 1973ko ekainaren 26a) Euskal Herriko Unibertsitateko irakaslea, euskal idazlea eta itzultzailea da. 

Hainbat genero landu izan ditu: poesia, zutabegintza, kantuetarako letragintza, haur literatura eta antzerkia. Poesiari dagokionez, zenbait sari eta beka garrantzitsu irabazi ditu, eta bakarkako bost liburu eman ditu argitara.

Zenbait hedabidetan kolaboratu izan du: Euskaldunon Egunkaria, Geu Gasteiz, Radio Vitoria, ETB, Argia, Berria, Alea eta Hala Bedi Irratia, besteak beste. Hain zuzen ere, komunikabideetako jarduera horrekin lotuta, Mundutik mundua (Arabako hitzontzi baten kronikak) liburua eman du argitara; epilogoa edo hitzatzea Karmele Jaio idazlearena da.

Kantuetarako letragintza dela eta, Mugaldekoak taldearentzat idazten ditu abestiak 2004az geroztik; literaturaren eta musikaren arteko topagune horren ondorioz, hiru disko eman ditu argitara taldeak orain arteko bidean. Halaber, beste musikari batzuei ere letrak idatzi izan dizkie; Estitxu Pinatxori edo Joseba Irazokiri, esaterako.

Eneko Ugarte artistarekin ikuskizun batzuk egin izan ditu, baita erakusketa bat osatu ere: Basque misreadings (Berrian gaizki irakurriak) izenekoa. Era berean, MAMIAK kolektiboa sortu du 2021ean beste sortzaile batzuekin batera. Kolektiboak Ogiak hizketan baleki izeneko antzezlana sortu eta aurkeztu du hainbat urtez. 2025ean, Juan Celaya Letamendia Fundazioaren laguntzarekin, Harrimena lantzeko ariketak antzezlana idatzi du. Obra Gasteizko Nazioarteko Antzerki Jaialdian estreinatu da, Josune Velez de Mendizabal eta Kepa Errastiren zuzendaritza artistikoarekin.

Haur literaturan ere badihardu. Amets anfibio liburua Estatuan argitaratutako liburu onenen sartu zuen OEPLIk. Bestalde, Txabi Arnal idazlearekin batera idatzitako lanak direla eta, haien bi liburuk jaso dute aitortza: Hiru Lehoi ipuinak eta Gora gure alkate jakintsua! lanak. Haur Literaturako itzulpenei dagokienez, gehienbat ingelesetik, katalanetik eta gaztelaniatik aritzen da liburuak euskaratzen. 

Azkenik, irakasle eta ikertzaile lanak egiten ditu EHUko Hezkuntza eta Kirol Fakultatean, Hizkuntzaren eta Literaturaren Didaktikaren Sailean. 

 Lanak 
 Helduentzako Liburuak 
 2002: Jendakiak urruneko familiatan, Arabako Foru Aldundia
 2004: Mugaldekoak, Susa
 2006: Bidasoa, (beste egile batzuekin batera) Irudi
 2007: Maldetan sagarrak. Euskal gatazka euskal literaturan (Ibon Egañarekin batera ed.), UEU
 2009: Baztan-Bidasoko hizkeren azterketa dialektologikoa, Euskaltzaindia
 2010: Aldaira urdinak, Alberdania
 2016: Ispilu biluziak, Pamiela
 2019: Mundutik mundua. Arabako hitzontzi baten kronikak. (Hitzatzea Karmele Jaiorena da), Pamiela
 2024: Presbiziak lagundu omen digu (Hitzatzea Iratxe Retolazarena da), Pamiela

 Haurrentzako Liburuak 
 2018: Torlojuak, (Txabi Arnalekin batera), Elkar
 2018: Amets anfibio, Ibaizabal
 2021: Berta Berezi (Txabi Arnalekin batera), Erein
 2021: Tatxani Handiaren azken trukoa (Txabi Arnalekin batera), Elkar
 2022: Hiru lehoi (Txabi Arnalekin batera), Elkar
 2023: Gora gure alkate jakintsua! (Txabi Arnalekin batera), Elkar
 2025: Alepoko zazpi pediatrak, (Txabi Arnalekin batera), Elkar

 CD-liburuak 
 2006: Mugaldekoak: Biziago sentitzeak dakarren muga inguruan, Gaztelupeko Hotsak
 2012: Begiak lekuko, Gaztelupeko Hotsak
 2017: Galdemoduen trilogia, Gaztelupeko Hotsak

 Diziplinarteko proiektuak eta antzezlanak 
 2016: Ispilu biluziak | Literatura eta pintura uztartzen dituen performancea (Eneko Ugarterekin batera)
 2019: Mundutik mundua | Literatura eta ilustrazioa uztartzen dituen perfomancea (Eneko Ugarterekin batera)
 2020: Basque misreadings | perfomancea eta erakusketa (Eneko Ugarte artista plastikoa, Ane Gebara dramatizazioa eta Beñat Goitia musika)
 2021: Ogiak hizketan baleki antzezlana (Mamiak kolektiboa)
 2025: Harrimena lantzeko ariketak antzezlana (Zirrara Kolektiboa)

 Sariak eta aitortzak 

 2001: Ernestina de Champourcin Poesia Sariketa. Arabako Foru Aldundia. Jendakiak urruneko familiatan lanarekin.
 2003: Joseba Jaka beka. Mugaldekoak proiektuarekin. 
 2019: OEPLIk (Organización Española para el Libro Infantil y Juvenil) Estatuan aurreko urtean argitaratutako lan onenen katalogoan sartu zuen Amets Anfibio liburua, 9 urtetik gorakoentzat. 
 2021: TOPAraba. Vital Fundazioa eta Oihaneder Euskararen Etxea. Ogiak hizketan baleki proiektuarekin.
 2023: OEPLIk Estatuan aurreko urtean argitaratutako lan onenen katalogoan sartu zuen Hiru Lehoi liburua, 6 urtetik gorakoentzat.
 2024: JUUL saria, 8-10 urte bitarteko umeen kategorian, Gora gure alkate jakintsua! liburuarekin.

 Erreferentziak 

 Kanpo estekak 
 «Edu Zelaieta», Literaturaren Zubitegia
 http://www.idazleak.org/euskara/idazleak/edu-zelaieta-anta/bibliografia
 http://www.naiz.eus/eu/hemeroteca/gaur8/editions/gaur8_2017-07-01-07-00/hemeroteca_articles/edu-zelaieta
 www.mugaldekoak.com
https://www.eitb.eus/es/radio/radio-vitoria/programas/radio-vitoria-gaur-actualidad/detalle/8414685/ogiak-hizketan-baleki-quien-enveneno-a-tropas-inglesas/
https://www.berria.eus/paperekoa/1872/023/001/2021-10-27/ogiak-badu-beste-istorio-bat.htm
https://www.elcorreo.com/alava/araba/primera-edicion-iniciativa-20210520125743-nt.html
https://www.noticiasdealava.eus/cultura/2021/10/19/edu-zelaieta-txabi-arnal-liburua/1134093.html
   Biblioteca Nacional de España: https://datos.bne.es/persona/XX1608390.html  
 https://www.diariovasco.com/zabalik/presbiziak-lagundu-omen-digu-edu-zelaietaren-gorputzaren-20240507183650-nt.html  
 https://www.badok.eus/kantua/presbiziak-lagundu-omen-digu/  
 https://www.noticiasdealava.eus/cultura/2024/05/16/edu-zelaieta-anta-publica-nuevo-poemario-presbiziak-lagundu-omen-digu-literatura-vitoria-gasteiz-alava-araba-8235539.html  

Kategoria:Euskal idazleak
Kategoria:Gasteizko idazleak
Kategoria:Euskal Herriko Unibertsitateko irakasleak
Kategoria:Arabako irakasleak
Kategoria:Euskal poetak